tásya mahimā́pākrāmatsá mahartvíjaḥ prā́viśattám mahartvígbhiránvaichattám mahartvígbhiránvavindadyánmahartvíjo brahmaudanám prāśnánti mahimā́nameva tádyajñásya yájamānó'varunddhe brahmaudané suvárṇaṃ híraṇyaṃ dadāti réto vā́ odano réto híraṇyaṃ rétasaivā̀smiṃstadréto dadhāti śatámānam bhavati śatā́yurvai púruṣaḥ śaténdriya ā́yurevèndriyáṃ vīryámātmándhatte cátuṣṭayīrapó vasatīvárīrmadhyamāyā́hne gr̥hṇāti tā́ digbhyáḥ samā́hr̥tā bhavanti dikṣu vā ánnamánnamāpó'nnenaívāsmā̀ ánnamávarunddhe